Държавен вестник, бр. 97, 2012 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  97
Обучението на служителите от ГДПБЗН – МВР 
се извършва по следните основни учебни дисци­
плини: радиационна, химическа и биологична 
защита (РХБЗ); инженерна защита (ИЗ); специална 
спасителна подготовка; медицинска подготовка; 
правна подготовка; комуникации; информатика; 
икономика; противопожарна подготовка; чуждо­
езикова подготовка по английски език и др.
В допълнение служителите на ГДПБЗН – МВР 
имат възможност да усъвършенстват своята квали­
фикация и професионална подготовка по линията 
на международното сътрудничество и участие в 
международни проекти, като: 
Ø	
Сътрудничество по линия на ЕС
· Oбучение на експерти и екипи в Програмата 
за обучителни курсове;
· Участие в международни учения за усвояване 
на процедурите на ЕС;
· Участие в Програмата на Финансовия инстру­
мент в областта на гражданската защита;
· Участие в заседанията на Работната група по 
гражданска защита (PROCIV) към Съвета на ЕС 
за обсъждане и приемане на документите на ЕС 
в областта на гражданската защита;
· Участие в заседанията на Комитета за граж­
данска защита към Европейската комисия за об­
съждане и приемане на плана за действие, бюджета 
и програмите на ЕС за защита при бедствия.
Ø	
Сътрудничество по линия на НАТО
· Участие в компютърни и полеви учения на 
НАТО с цел засилване на възможностите за пред­
приемане на съвместни спасителни и хуманитарни 
операции при природни бедствия и големи аварии.
Ø	
Регионално сътрудничество
· Участие в годишни срещи, учения и семинари 
в рамките на Черноморското икономическо сътруд­
ничество и по-точно в Работна група „Гражданска 
защита“ на ЧИС.
Практическите умения на служителите от 
ГДПБЗН – МВР се повишават и чрез обмяната 
на опит и добри практики при участието им в 
годишни сборове, както и в международни спаси­
телни, хуманитарни операции и учения, като меж­
дународното учение в Румъния „EU-DANUBIUS 
2009“, международното учение за ликвидиране на 
разливи от нефтопродукти по р. Дунав (септември 
2009 г.) и др.
ГДПБЗН – МВР участва като партньор в 
проект „EVROS 2010“ – „Комплексно управление 
на наводнения в уязвимите зони на Европейския 
съюз чрез ефективно реагиране и съвместни си­
мулационни операции през 2010 г.“. Проектът се 
реализира и финансира по Финансовия инструмент 
за гражданска защита за „Симулационни учения 
в областта на Механизма на Общността за граж­
данска защита“ на ЕК и има за цел да стимулира 
планирането и реакцията при наводнения. 
Главната дирекция е партньор от българска 
страна и по проект SAFER&LinkER на ЕС и 
Европейската космическа агенция за глобален 
мониторинг на околната среда и сигурността. 
Проектът SAFER (Services and Applications for 
Emergency Response) – „Услуги и приложения за 
реагиране при извънредни ситуации“, е насочен 
към укрепване на възможностите за готовност и 
реакция при бедствия на различни институции на 
национално, ЕС и международно ниво и пред­
ставлява последната стъпка в изграждането на 
Службите за реагиране при извънредни ситуации 
в обхвата на инициативата на ЕК за Глобален 
мониторинг на околната среда и сигурността. 
Крайните резултати от проекта ще представляват 
безплатна услуга, достъпна за ползване от всички 
страни – членки на ЕС, и съответните ангажирани 
структури в сферата на гражданска защита през 
2012 г.
Оценка на вътрешната организация на работа 
и материално-техническата обезпеченост 
Вътрешни правила и процедури
Вътрешната организация на работата на 
ГДПБЗН – МВР е изградена в съответствие с 
Правилника за прилагане на Закона за МВР, с 
който се урежда организационната структура и се 
регламентират функционалните характеристики на 
структурните звена в системата на МВР. Работата 
на Главната дирекция се извършва при спазване на 
общите правила и процедури, заповеди и инструк­
ции, издадени от министъра на вътрешните работи. 
В ГДПБЗН са изградени комуникационно-
информационни системи за нуждите на управле­
нието при бедствия и провеждане на спасителни 
и неотложни аварийно-възстановителни работи 
(СНАВР). Главната дирекция организира функ­
ционирането на Националната система за ранно 
предупреждение и оповестяване при бедствия 
(НСРПОБ), която включва: Система за ранно 
предупреждение и оповестяване на органите на 
изпълнителната власт и на съставните части на 
Единната спасителна система и Система за ранно 
предупреждение и оповестяване на населението.
Системата за ранно предупреждение и оповес­
тяване на органите на изпълнителната власт и на 
съставните части на Единната спасителна система 
има за задача да оповести длъжностните лица от 
държавната и местната власт, имащи задължения 
при бедствия. Тя функционира посредством въведе­
ни база данни, разпределени по утвърдени схеми, 
които включват групи за оповестяване, длъжностни 
лица за оповестяване в групите и приоритети при 
оповестяването. Оповестяването се извършва чрез 
повикване по телефоните (фиксирани и мобилни) 
и след въвеждането на персонален идентификацио­
нен номер (ПИН) от съответното длъжностно лице 
се удостоверява прослушването на съобщението.
Системата за ранно предупреждение и опо­
вестяване на населението е предназначена за 
едновременно предупреждение и оповестяване на 
големи групи хора на определена територия за 
предстоящо или настъпило бедствие и за излъчване 
на указания за необходимите мерки и действия 
чрез акустични сигнали и гласова информация. 
Задачата се изпълнява чрез развърнатата на те­
риторията на страната сиренна система. 
ГДПБЗН изгражда и развива електронни съоб­
щителни мрежи чрез предоставения за ползване 
индивидуално определен ограничен ресурс – ра­
диочестотен спектър. 
Главната дирекция издава ежедневен бюлетин 
за оперативната обстановка на територията на 
страната по направление „Пожарна безопасност